"Kadunud oaasi" ei saa paraku krimkaks nimetada, sest tegu on puhta  põnevikuga, kus Egiptuses aetakse taga müstilist kadunud oaasi. Loomulikult töötavad head paaris - egüptoloogist matšomees, kellele mägironijast neidis milleski alla ei jää. Maailm pole õnneks hukas ning neil on hulk abilisi, kes on valmis ohverdama elu ja tervise, et duol hästi läheks.  Pahasid on terve hulk eesotsas musta äri ajava multimiljonäriga, kel käsutada kamp kõrilõikajaid.